text:
Guraandhala 26,2015 Goototni Qeerroon barattootni Oromoo Yuunivarsiitii Jimmaa, Kolleejjii barsiisota Jimmaa fi Magaalaa Jimmaa keessatti argaman diddaa siran cunqursaa Wayyaanee Jabeessuun guyyaa har’aa i hogganaa abbaa irree Wayyaanee TPLF/EPRDF kan ta’ee Abbooy Tsaayyee balaaleffachuun Magaalaa Jimmaa keessa nanna’uun Wallee Warraaqsaa FDG finiinsuun mootummaa abbaa irree Wayyaanee balaaleffatan.
Akkuma bara darbe baatii Ebla 11,2014 irra eegaluun gaaffii mirga abbaa biyyuummaa fi dimookiraasii karaa nagaa qabsiisuun FDG dhoosuun Seenaa qabsoo bilisummaa Oromoo keessatti boqonnaa haarawaa banan torbee kana keessaa waldorgommii Ispoortii akka Oromiyaatti Jimmaatti gaggeeffama jiru sababeeffachuun Wallee Warraaqsaan uummata Oromoo hundaaf dammaqinsa qabsoo gochuu eegalaan; guyyaa har’aas itti jabeessuun ifatti ba’uun mootummaa Abbaa irree EPRDF /TPLF Abbaay Tsayyeen durfamuu Wallee Warraaqsaa dhaadanoon wal makatee fi barnoota guddaa uummataaf dabarsuu fi FDG’f nama onnachiisuu dhoosuun ifatti abbootii Irreef uummatni jilbeeffatee akka hin bitamnee magaalaa Jimmaa keessa naanna’uun labsii godhani jiru.
Diddaa guyyaa har’aa goototni ilmaan Oromoo qabsoo bilisummaa uummata Oromoo ittin faarsaa olaanifi hogganaa wayyaanee Abbay Tsaayyee ittin balaaleffachaa oolaan , hedduu kan uummata hawwatee fi uummaatni fi dargaggootni Magaalaa jimmaa manaa ba’uun wallee warraaqsaa kanatti makamuun mootummaa abbaa irree Wayyaanee balaaleffachuu fi kan itti hin bullee ta’uu ibsachuun, Addatti immoo hogganaa Wayyaanee TPLF/EPRDF kanneen akka Abbaay Tsayyee sagalee guddaan balaaleffachuun: wallee warraaqsaa Ka’aa lollaa, Wayyaanee lollaa, Abbaa Irree Abbaay Tsayyee hogganaa wayyaanee lollaa , Ka’ii Oromoo falmadhuu, Wallaggarra falmadhuu, Amboo irraa falmadhuu, Jimmaa Irraa falmadhuu, Iluu irraa falmadhuu, Harargee irraa falmadhuu, Arsii gubbaa falmadhuu, Gujii Booraanaa falmadhuu, Arsii Baalee falmadhuu, Ka’aa lollaa abbaay Tsayyee lollaa, jechuun sagalee guddaan wallee warraaqsaa qabsiisuun Waamichaa FDG uummata Oromoo hundaaf dabarsan. ”kA’AA LOLLAA Hogganaan abbaa irree EPRDF/TPLF Abboyi Tsayyee uummata Oromoo jumlaan ajjeesisaa, hiisisaa, biyyaa irraa arii’achaa turee dhiyeenya immoo jechoota eenyummaa sabummaa fi mirgoota sabummaa uummatichaa tuquun dhimmaa ”MASTER PLAN FINFINNEE” wal qabsiisuun uummaata Oromoo abaaraa/arrabsaa .fi doorsiisa ture ni lollaa, ni balaaleffatna, aqngoo irraa bu’uu qaba jechuun wallee warraaqsaa jabaataa fi aarii jechoota dhiyeenya Abaay Tsayyee hogganaan abbaa irree wayyaanee EPRDF/TPLF dubbatee addatti kan balaaleffate yoo ta’uu, akka walii galaatti qabsoo FDG finiinsuuf qindoominaa fi ga’uumsa Sochii dargaggoota Oromoo FDG gaggeessa jiranii uummataaf ibsuun, FDG waliigalaatti akka uummatni Oromoo makamuu fi harka walqabatee ka’uuf karaa kan saaqaa jiru ta’uun hubatame jira. Uummatni Oromoo Magaalaa Jimmaa , Yuunibarsiitii Jimmaa,fi kolleejjii barsiisota Jimmaa sochii gootota Qeerroo barattoota Oromoo kanatti boonuun, isin malee maal qabna, isin cina jirraa, ija Abbay Tsayyee dhiiga ilmaan Oromoo dhugaa turee fi dhuguuf labsii dugguugginsa sanyii Genocide labsa jiru irraa isin haa qabu, isin waliin jirraa jabaadha jechuun jalalaa fi fedhii guddaa qabsoo bilisummaa Oromoof qaban ibsatan, FDG keessattis harka walqabatnee ni kaana jechuun uummata Oromoo hundaaf dhaamsa isanii dabarsan.
Humnootni Poolisii Wayyaanee dhalootaan Oromoo hin ta’iin fi humni tikaa fi dabballootni Wayyaanee sochii kana dura dhaabbachuuf ramadamaan human isaani ol waan ta’eef waan qabanii gadhiisan dhabuun dhiphina guddaa keessa seenani argamu. Magaalaan Jimmaas muddama guddaa keessa seentee kan jirtu ta’uun beekamadha.


c: text/html

text:
Galaana Gaaromsaa’s new album “Ilmaan Hayyootaa” is available in digital stores; check out iTunes for “Galaana Gaaromsaa” for now …
Qeerroo: Konsertii fi Eebbi Albami Haaraa Arsits Galaana Gaaromsaa “ILMAAN HAYYOOTAA” Jedhu Bakka Uummanni Oromoo 3000 Ta’u Sirna Howwaan Finfinnee Keessatti Eebbifame
Eebba aalbama Artist Galaana Gaaromsaa magaalaa Finfinee naannoo Caffee Araaraatti Hagayya 9, 2015 ta’een manguddoonnii fi dargaggoonni Oromoo sabboontoti 3000 itti tilmaaman irratti argamuun haala aja’ibsiisaa ta’een eebbifamee jira.
Eebba kana irratti sabboontoti Oromoo fi aartisotooti Oromoo hedduun argamuun guddina afaanii fi aadaan Oromoo kanaan kan nu gahe qabsaawota lafeefii dhiiga akkasumas lubbuu itti wareeganii asiin nu gahe hedduu galateeffatna jechuun dhaamsota jajjaboo guddaa dabarsanii jiru.
Keessummoota argaman gaazexxessaa Ibraahim Haajii aragamanii haasaa ijaaraa fi onnachiisaa taasanii jiru.
Yeroo konsertii fi eebbaa Albama kana irratti sabboonti Oromoo argamanii aadaa fi eenyummaa saba Oromoof gumaacha taasisanitti ergamtooti sirna abbaa irree Wayyaanee ammo dhimmi diaspora jechuun akkaataa itti uummata Oromoo qorqalbii cabsan irratti mariyachaa turan. || Qeerroo.org
——
Interview on OBS:

robotstxt: allowed

filter: keep


text:
Kitaaba CarolDweck’s (Kaarol Diweek) keessatti, ilaalcha Yaad- sammuu: ilaalchi adda addaa ilaalcha namootni ofiif qabanii fi namoota kan biro wajjin walitti-dhufeenya isaan taasisan hammam jijjiiruu akka inni danda’u milkaa’ina xinsammmuu dhiheenyatti argamerratti xiyyeeffatee barreesseera.Akka qorannoo kanaatti ilaalchi bu’uraa namoonni itti fayyadaman bakka lamatti qoodamanii ilaalamu .Isaanis Ilaalchaa dhaabbataa fi ilaalcha guddatu jedhamu.
Namootni ilaalcha dhaabataa qaban haala kamiin illee dandeettiin isaan qaban fooyyaa’u akka hin dandeenyeetti amanu. Sababiin isaas, isaan akkasii kun uumaman dandeettiin argadhe murtaa’aadha jedhanii waan yaadaniif of fooyyeessuuf tattaaffii hin taasisan. Namootni ilaalcha dhaabbataa qaban kun yeroo baay’ee haalawwan danqaa qaban akka hin uumamne taasisu; sababiin isaas danqaan kun kufaatii fida jedhanii waan amananiif jecha ilaalcha isaanii guddisuuf akka carraatti itti hin fayyadaman.
Namootni ilaalcha guddinaa qabaatanii hojii irra oolchani immoo dandeettiin yaalii gochuudha jedhanii waan amananiif dandeettiin akkuma tapha kubbaa miillaa fi akkuma dandeettii hojii herregaatti nuffii malee irra deddeebi’anii hojjechuun akka fooyya’uu danda’u amanu.
Gufuun adda addaa yeroo isaan mudatus warri ilaalcha guddinaa qaban utuma ilaalanii danqaatti deemu. warri akkasii kun yeroo baay’ee kufaatii isaanii akka carraatti ilaalanii ittiin of fooyyeessuu malee kufaatii hin sodaatan. Ilaalchi ijoollummaatti jalqabee ga’eessummaatti guddachaa deema. Akkasumas maatii fi walitti dhufeenyarraa ka’ee gara ‘ispoortii’ fi Jiruutti ce’uudhaan jireenya keenya gara sadarkaa adda addaatti guddisa.Gaggeessitootni milkaa’oo ta’an dirree daldalaa irratti, dirree siyaasaarratti , dirree muuziqaarratti akkasumas dirree saayiinsii fi ‘ispoortii’ irratti ilaalcha isaanii dagaagsuudhaan kaayyoo fi abjuu isaanii galmaan ga’atu.
Guutummaa kitaaba kana keessattii ergaa baay’ee barbaachisaan ilaalchi kee kan jijjiiramuu hin dandeenye miti. Ilaalchi guddinaa amantaa ati jijjiirama irratti qabdu dha ,kanaafuu jireenyaan sadarkaa kam irra illee yoo jiraatte amma iyyuu jijjiirama fiduuf duubaatti akka hin hafin si beeksisuuf si fayyada. Jijjiiramni kunis danqaadha garuu waan bu’a-qabeessaa fiduu danda’udha.
Dhaabbata Leenjii geggeessummaa tiin.


text:
Paarlaamaan Faransaay Google fi Facebook dabalatee dhaabbilee teknoolojii irratti dabalataan gibira 3% kan labse yoo tahu, Ameerikaan murtii Faransaay kana mormaa jirti. Prezdaant Traamp murtiin Faransaay kun iftoomina kan hin qabnee fi dhaabbilee Ameerikaa irratti kan xiyyeeffate ta’uu ibsuun, dhimmicha irratti qorannoon akka adeemsifamu ajaja dabarse.
Faransaay gama isiitiin dhaabbileen kunniin sirna taaksii idil addunyaa darbaa jiru jechuun daballiin gibiraa kun sirrii tahuu mormite. Kaampaaniiwwan teknoolojii galii waggaa Yuuroo miiliyoona 750 ol argatan tahanii, yoo xiqqaate galiin isaanii yuuroon miiliyoona 25 Faransaay keessaa kan maddu yoo tahe labsiin kun kan isaan ilaallatu tahuu odeeyfannoon ni addeessa.
Faransaay labsii kanaan bara 2019 keessa qofa Yuuroo miiliyoona 400 walitti qabuuf karoorfatte.


text:
Xumurri Imaammata itti gaafatamummaa hawaasa Itiyoopiyaa ka boqonnaa lammataa kaleessa qophii adda addaa qopeesse irratti akka ibsametti hojiiwwan hojjetamaniif bu’aa argamsiisan jedhamaniif bekkannaan kennamee jira.
Imaammati kun waggoota sadan darbaniif aanaalee biyyattii 223 keessatti hojii irra ennaa ooletti eegumsa fayyaa, barnoota, dhiyeessii bishaanii fi daandii baadiyyaa diriirsuu akkasumas damee tajaajila qonnaatiin tajaajilli uummataaf kennan gama qulqullinaa, dafee dhaqqabuu fi haqaan hojjechuu gama ilaaleen fooya’inni guddaan argamuu isaa ibsamee jira.
Imaammati sun mootummaan Itiyoopiyaa biyyoota arjoomtota ta’an waliin wal ta’uu dhaan hojii hojjetu ta’uu kan ibsan imaammata sanatti itti aanaa itti gaafatamaan dhaaba hoji raawwachiisuu obbo Xeenaaw Mengist keessumaa imaammati itti gaafatamummaa hawaasaa uummata hirmaachisuun kaayyoo isaa isa duraa ti jedhan.
Waggoota sadan darban keessas uummatichi argachuun qaba kan jedhe sadarkaa tajaajilaa guutuuf baasii itti dabalaa attamiin akka gaafate illee obbo Xeenaaw Mengist akka ragaatti agarsiisaniiru.
Waggoota sadan dabaniif hedduu erga irratti hojjetamee booda qarshiin miliyoona 120 ol hawaasicha, uummaticha akkasumas dhaabolii arjoomtotaa bu’aaf hin hojjenne biraa gargaarsi kennamee, mootummaan qarshii miliyoona 54 kan ta’u, hawaasichi immoo humna isaaf meeshaalee dhiyeessuu dhaan gara qarshii miliyoona 38, isa hafe immoo jaarmolii kan mootummaa hin taane ka biroon gargaarsa kennaniin damee shananiin tajaajilli kennamu fooyya’uu danda’eera jedhan.
Obbo Xeenaaw itti dabaluu dhaan imaammata kana aanaalee 223nu keessatti hojii irra oolchuuf mootummaan qarshii miliyoona 500 ramadee ture. Haa ta’u mlaee uummatichi gama qulqullinaa, dafee dhaqqabuu fi haqaan fooya’inni akka argamu gaafachuun hojii itti dabalaa uume,
Sun immoo baasii itti dabalaa dhaqqabsiisa jedhan obbo Xeenaaw Mengist.
Walumaa gala hojicha raawwachiisuuf kan ramadame doolaara miliyoona 25tti hedama. Haa ta’u malee tajaajila sana fooyyessuuf qarshii miliyoona 120 ol qaamotii adda addaa biraa walitti qabamee hojii irra ooleera.
Keessumaa mootummaan adeemsa uummata bu’uura godhate geggeesseera. Manneen maree aanaalee fi koreen dhaabbataan bakka jirutti bakka bu’oonni hawaasaalee fedhii isaanii wal duraa duubaan gaafii dhiyeessanii dhaggeeffachuu dhaan deebii akka argatu waan taasisameef mootummaa biraa bajati itti dabalaa argame.
Fakkeenyaaf manneen barnootaaf bakka hir’inni barcumaa fi barsiistotaa jirutti bulchiinsi aanaa mallaqa ga’aa ramaduu dhaan rakkoon kun furameera. Gama eegumsa fayyaanis waanti barbaachisu guutamee jira jedhan.
Minister deetaan ministeera misooma dinagdee fi dura taa’aan imaammata itti gaafatamummaa hawaasaa biyyoolessaa Dr. Abraham Tekeste hojiiwwan bu’aa argamsiisaniif bekkannaa kennuuf qophee qophaa’e irratti argamanii imaammati sun boqonnaa duraa fi lammataa irratti bu’aa inni argamsiise tuqanii jiran. Keessumaa imaammata sana irratti kan hirmaatan qaamotiin mootummaa adda addaa qaamotiin kanmootummaa hin ta’inii fi imaammata sanaan uummati fayyadame martinuu fayyadamtoota ta’uu isaaniif barnoonni guddaan irraa argamuu isaa illee ibsaniiru.
Keessumaa imaammati sun ennaa jalqabame gama mootummaan attamiin akka simatameef amma immoo maal akka fakkaatu ennaa ibsan sagantaan imaammata itti gaafatamummaa projektii ta’uu irra darbee qaama bulchiinsa gaarii kan mootummaa ta’ee jira. Karoora bulchiinsa gaarii galmaan ga’uufis meeshaa tokko ta’ee jira jedhan.
Imaammata kana mootummaa waliin ta’uu dhaan hojii irra kan oolchan gamtaa Awrooppaa, mootummaa Germany, mootummaa Irland, mootummaa Britain fi baankii addunyaa ti.


text:
Baqattoonni biyyoota adda addaa seeraan ala somaaliilaand keessa jiraataa jiran kanneen kuma 80 hanga kuma 90 ta'an hanga dhuma baatii Fulbaanaatti biyyattii gadhisanii akka ba'aniif mootummaan labsee jira.
Baqattonni akka jedhanitti immo kanneen dahannaa siyaasaa gaafachaa jiraniis ta'e ka jaarmayaa baqatootaa UNHCR jalatti galma'anii jiraniis akka ba'aniif dirqamaa jiru.Kana malees doorsisa, reebichaa fi hubaatii adda addaatu nu irra ga'a jira, jedhan.
Mootummaa Somaaliilaand keessatti kan dhimmi kun kallattiin isa ilaalu Ministeera Qubsumaa, Deebisanii Dhaabuu fi Ijaarsaaf Daayreekteera kan ta’an Ahmed Ammee "kanneen dahannaa siyaasaa gaafataa jiranii fi kanneen UNHCR biraa waraqaa qaban waluumaa gala lakkoobsii isaanii kuma 6 gad kan ta'e labsiin kun hin ilaallatu" jedhu.
Waajiira UNHCR ka Somaliyaaf dubbi-himaa ka ta’an Andii Niidman waa’ee baqatoota waajiira isaanii jalatti ituu galmaa’anii jiranii baafamuuf dirqisifamaa jirra, jedhani gaafatamanii Dubbi wal-dhahaatu baqattoota biraa dhaga’amaa jira. Kanneen baqataa ta’anii UNHCR simate biyyaa akka hin baafamne Mootummaan Somaaliilaand waadaa nu seenee jira, jedhan.Kanneen otuu dahannaa siyaasaa gaafataa jiranii dhimmi isaanii xumuratee baqatummaatti hin fudhatamne garuu, akka baqattoota waraqaa UNHCR argataniitti hin ilaalaman, jedhan.
MP3 tuquun gabaasa guutu dhaggefadhaa


text:
Dorgommiin waancaa kubbaa miilaa Afrikaa Ammajii 17 haga Muddee 8,2015 dhumatti. Dorgommii torbaan sadii tana Morookootti qopheessa.Taatullee Morookoon Eboolaaf jettee akka dorgommiin tun duratti siixxu ykn guyyaan isii jijjiiramu gaafattte.Konfidereshiiniin kubbaa Miilaa Afrikaa,CAF ammoo dubbii tana irraa hin fudhanne.
Bulchootii CAF, dorgommiin tun guyyuma jedhanitti taati, Morookoon yoo qooheessuu dadhabde Sadaasaa 8,2014 irratti deebii kennuu malte. Taatullee guyyaan dhumaa waan qophi tanaa irrati murkii kennan Sadaasaa 11,2014.
Akka oduu odu gaazexaa Aljeeriyaatti perzidaantiin koree CAF Issa Hayato’u, faa fi miilata isaanii hedduutti mari’ate. Ebolaan,dhukkubii haarahii lafa dhufe Afrikaa gama Dhihaatii nama 5000 tahutti dhumate.
Dorgommii Fardaa
Awustiraaliyaa magaalaa Viktooriyaa fi magaalaa gara garaatti Sadaasaa 4,2014tti dorgommii fardoo beekmatuu Melbourne Cup jedhan ta teettoon fardaa bebeekamoo fi fardii qolchaan beekamaan irratti wal dorgomutti jalqaba.
Dorgommii tanaan “dorgommii biya miila tokkoon dhaabdu,” jedhanii faarsan.
Fardoo tana karaa metirii 3200 irratti wal qolchisiisan.Teettoon fardaa warra adoo fardi gussanii garaa fardaa jala loo’ee ulee lafaa guru,axxiyyoo farda irra teteettee wa aatu ta darbatte hin dhabnee fi warra fardoo muka kuchisiisuun beekamu. Lafti tun hagii tokko tabbaa hagii tokko koofee.Nama ganna dabre dorgommii tana moohee dolara miliyoona 3 kennan.
Dorgommii tana Austrailaaiaa cufatti TV daawwatanii addunyaatti nama miliyoona 650tti TV daawwata.Awsutiraaliyaatti saatii 3n duubatti namuu wayaa aadaa ufii naqatee kaan faashinaa,namuu faaya ufii naqatee daawwii yaa’a. jedhan.
Atileetiksii
New York,Amerikaatti Keenyaa,Shangaahitti Itoophiyaa fi Afrikaa Kibbaatii, Soweettoo Afrikaa Kibbaatti ammo atileetota Itoophiyaatti moo’e.Addunyaan gamuma gamaan dorgommiitti jirti.Dorogmmii 19essoo tana, Federeshiinii Atileetiksii Addunyaa,IAAF qopheessa.
Dorogmmii NY nama kuma 50 tahu ka hagii tokko artistoota,atileetota,abbootii siyaasaatii fi hedduutti km 42.195 irratti wal dorgome.Atileetii Keenyaa Wilson Kipsangitti dhiiraan moohe.Atileetiin Itoophiyaa Lalisaa Deessiaa lammeessoo, sadeessoolleen atileetuma Itoophiyaa Gebre Gebremariam.Atileetiin Amerikaa, Meb Keflezighiti.
Gama kaaniin ammo atileetiin Keenyaa beekamaan Rita Jepetoo qorsa humna namaa kennee nama utaalchisu liqimse jedhanii dorgommii irraa dhaaban. Atileetota dorgmmii biyya alaatti dorgomuun duratti qaraa qorsa humna namaa kennu liqismuu fi liqimsuu ykn fudhachuu dhabuu isaani laalani.
Yoo dhiiga isaani keessatti argan dorgommii irraa dhaabani waan hedduun adabanillee. Ganna lamaan dabre keesatti Keenyaatti atileetoa 36tti qorsa akkanaa fudhatani jedhanii dorgommii irraa dhaaban.Jeptoo maratoonii Boston, Chigaackoo,Stockholm, Paris, Miilaan fi Lisbon fa moohachun beekama.
Dorgommii Afrikaa Kibbaa dhiiraa fi dubralleen Itoophiyaatti moo’e.Dhiiraan Sintayehu Legese fi dubraan ammoo Meseret Birruutti moo’e .Namii afreessoo ammo atileetii Amerikaa Meb Keflezighi.
Gama kaaniin ammo waldaan kubbaa miilaa addunyaa ji’a dhufu keessa taphattoota kubbaa miilaa bebeekamoo dorgommii Ballon D’or kedhan irratti taphattoota 23 wal dorgomsiisuuf filate.
Kilabii Real Madrid keessaa nama jaha, Baayner Muunki keessaa jaha, walumattuu nama hedduutti filatame.Jara kana gaazexeessitotaa fi warra kubbaa taphachiisutti fila.Taatullee taphataan Urugay ka amma Barcelona taphatu doolara miliyona 75 caalaan bitatan Luis Suharez dorgommiifuu hin dhiyaanne.
Amala hammeenna isaa tapha irratti ilkaaniin nama nyaachisutti dorgommii tana keessaa dhaabe jedhan.Maanajeria Liverpoolii Barceloonaa fi namii hedduun Luia hafuun seeraa malee jedha.Isaan maan jettan?
Qophii ispoortiiti fi jedhaa nuu ergaa


text:
“Filannoon Marsaa 6ffaa Itoophiyaan guyyoota muraasa booda geggeessitu Murtoo Uummataati jennee amanna” jedhan, Itti gaafatamaa Itti Aanaan Paartii Badhaadhinaa Oromiyaa Obbo Haayiluu Addunyaa.
Oromiyaa keessatti paartii isaanii tii ala paartiileen kanneen biroon saddeet ka dorgoman tahuu dubbatu.
Paartileen Siyaasaa akka Adda Bilisummaa Oromoo fi Kongirasii Federaalawa Oromoo immoo “Filannoo keessaa dhiibamnee baane.
Filannoo kana irratti Paartii Bbadhaadhinaa qofaa tu dorgoma,” jechuun qeeqaa jiran. Naakoor Malkaa tu Ambo irraa gabaase.


text:
Uummanni Neezerlaands Robii har’a filannoo paarlaamaaaf gaggeeffamuuf sagalee kennaa jira. Kunis paartii mummicha ministeera biyyatti mark Rutte..n hogganamuu fi farra godaantootaa fi Islaamaa kan ta’an seera tumaa Geert Wilers giddutti ta’uun beekamee jira.
Sagaleen uummataa dursee funaanamee akka agarsisuutti paartiin Rutte lakkoofsa uummataa xinnoon dursa jira.Paarlaamaa biyyatti keessatti paartilee hedduun bakka buufamu.kanaaf paartiin kam iyyu barcuuma caalaa haa argatu malee mootummaa itti aanu dhaabuuf wal ta’uun barbaachisaa dha.
Kana irratti walii galuun baatilee hedduu kan fudhatu ta’uus paartilee gurguddoon wilders waliin kan hin hojjanne ta’u beeksisanii jiru.
Wilders musleemonni biyyatti akka hin seenne akkasumas Masjiida cufuuf kan dhaadate yoo ta’u Quraanni akka hin gurguramnee fi biyyatti gamtaa Awurooppaa keessa baasuu kan fedhu ta’u beeksisee jra.


text:
Go to GoFundMe to donate.
Oromoonni Eejjuu Soddomaa fi Raayyaa danuun qe’ee isaanii irraa buqqifamuu
Oromoonni Eejjuu Soddomaa fi Raayyaa danuun, goolii fi gaaga’ama lola HIT (Humna Ittisaa Tigiraay) fi Mootummaa PP (Mootummaa Koloneeffataa Impaayera Itoophiyaa) gidduutti adeemsifamaa jiruun isaan mudateen, qe’ee isaanii irraa buqqifamuun gara Wallootti baqatanii jiraachuu.
Matakkal: Duguuggaa sanyii garee Faannoon Uummata Oromoo irratti raawwatamaa jiru
Duguuggaan sanyii ijaarsa Naannoo Amaaraa Faannoo jedhamuun, Konyaa Matakkal keessatti, Uummata Oromoo irratti geggeeffamu, Wiixata kaleessaa Fuulbana 27, 2021 Ona Dibaax, Ganda Caancoo keessatti bifa haarayaan banamuun, lubbuu fi qabeenya Oromoo irra gaaga’amni cimaan qaqqabaa jiraachuu.
Finfinnee keessatti Afaan Oromoo dubbachuun yakka ta’ee jiraachuu
Duulli eenyummaa Uummata Oromoo irratti, tiksitootaa fi leellistoota impaayera Itoophiyaan adeemsifamu, tibbana daran jabaatee itti-fufuun, handhuura Oromiyaa Magaalaa Finfinnee keessatti Afaan Oromoo dubbachuun, isa yeroo kamii irrayyuu, tibbana, ija jibbaan ilaalamaa; Ilmaan Oromoos yakkamaa taasisuun, hidhaa fi dararaaf saaxilaa jiraachuu.
Dargaggoonni Oromoo dirqiin gara mooraa leenjii waraana PPtti ergamaa jiraachuu
Dargaggoonni Oromoo lama, galgala edaa (Fuulbana 22, 2021) Magaalaa Gimbii keessatti, rasaasa Loltoota Mootummaa Koloneeffataa Impaayera Itoophiyaan rukutamuun, tokko battalumatti lubbuun darbuu; kaan ammoo Hospitaala Gimbiitti yaalamaa jiraachuu.
Dhimma Obbo Goollicha Dheengee fi Olola kanaan wal-qabatee oofamaa jiru
Olola dhimma Obbo Goollicha Dheengeen wal-qabsiifamee oofamaa jiruu fi, afaanfajjii olola kana duubaan dhufuu malu irraa, Uummanni Oromoo ofii isaas mooraa qabsoo isaas akkamittiin tikfachuu qabaa irratti, marii Oromticha dhimma kana itti-dhiheenyaan quba-qabu waliin taasifame.
Hospitaala Fiichee keessatti Afaan Oromoon tajaajilamuun dhorkame
Tajaajilli Hospitaala Fiichee keessatti tajaajilamtootaaf kennamu Afaan Oromoon akka hin kennamneef shirri qaama hooggansaan xaxamu daran hammaachuun, yeroo ammaatti Hawaasni Oromoo bakkasii Afaan Amaaraan akka dhibee ofii himatuu fi tajaajila fayyaa argatu taasifamuun, rakkoo hamtuu mudachaa jiraachuu.
Boorana: Namaa-horiin daafii dheerachuu hongeen miidhama hamaa mudachuu
Oromoota manneen hidhaa impaayerattii garaagaraa keessatti hidhamanii gidirfamaa jiran baasuun ajjeesanii bakkeetti gatuun, kutaalee Oromiyaa danuu keessatti LMKII’n raawwatamuun amaleeffatamee jiru, Giddu-gala Oromiyaa, Lixa Shaggar, Ona Gindabarat keessatti ammas irra-deebiin, galgala edaa (Roobii Fuulbana 15, 2021) Oromoonni sadii mana hidhaa keessaa baafamuun ajjeefamuu.
Marii I/A Ajajaa WBO Konyaa Gujii Bahaa, Jaal Waaqomsaa Guutuu waliin taasifame
Marii Itti-aanaa Ajajaa WBO Konyaa Gujii Bahaa, Jaal Waaqomsaa Guutuu waliin taasifame: Waraanni Bilisummaa Oromoo Konyaa Gujii Bahaa keessa socho'u, tarkaanfilee lukkeelee diinaa fi qabeenya isaanii irratti kallaattiin fudhatu jabeessee itti-fufee jiraachuu.
Page 5 of 87


text:
Waldaan Qorannoo Oromoo OSAn kora isaa 24ffaa Waashingten DC keessatti gaggeeffate xumuree jira.
Awuroopaa, Kaanaadaa fi Yunaytid Isteets irraa beektoota Oromoo fi kanneen Oromoo hin ta’iin heddutu kora kana irratti hirmaate.
OSAn eega hundeeffamee as uummata Oromoo ilaachisee waan jiru hubachisuu fi barsisuu irratti fuuleeffatee jabinaan hojjataa jira, kan jedhan prezidaantiin OSA Dr.Haayilee Hirphaa,dhimmootii Oromoof barbaachisoo ta’anii fi haala Gaanfa Afrikaa keessa jiru hubachisaa ture, ammas ittuma jirra jedhan.
Dura tessuun Boordii Daayreekteroota OSA,Bonnie Holokomb, waggaa kana keessa mul’ata ifa ta’e kan guddina OSA irratti fuuleffate akkasumas guddina qorannoo kan akeekaa lafa ka’amee jajjabeessuu fi fixaan baasuu gaggeessuun milka’inni argamuu dubbatan.
Professar M.I.Aguilar Yunivarsitii St. Andrews kan biyya Scotland irraa, Borana keessaatti waggootii afuriif qorannaa gaggeessaa akka turan ibsanii,sirnii Gadaa kunuunsamuu malee dagatamuu hin qabu , jechuun hubachiisan. Namonni duriis rgaga baatoota bara durii waan ta’aniif kabajamu qabu, kan jedhan professer Aguilar,qabsoo karaa nagaa gaggeefamutu uummata Oromoo gargaara, jedhu.Dhimmoota Oromoo ilaallatan irratti Ministrii dantaa alaa biyya isaanii waliin kan hojjetaa jiran ta’u illee ibsanii jiran, professer Anguilar.
Kora kana irratti mata duree adda addaa tu hayyoota Oromoo fi kanneen Oromoo hin ta’iniin dhihaate.Sagantaalee garafuuladuraatti qabaannu keessatti kan dhiyessinu ta’uu beeksiifna.
Gama kaaniin,OSAn dhaabbatootaa fi namoota dhunfaaf badhaasa ka kenne yoo ta’u,VOA sagantaan Afaan Oromoo 'Waa'ee Oromoo oduu madaalawaa uummata Oromoo fi Addunyaaf dabarsuun' jedhamuun badhaafamtoota keessaa tokko ta’ee jira.
Waa’ee Oromoo barressuun yeroo dheeraaf ka beekaman Dr. Paul Baxter, badhaasa milka’iina hojii umurii guutuu argatan. Kanneen birooniis qooda gaarii gumaachaniif badhaafamanii jiran. Qophii guutuu sagantaalee keenya irraa dhaggeeffadhaa.


text:
Finfinnee Oromiyaa
Caamsaa 13,2018
Nageenyi dhimma ijoof murteessaa biyya tokkooti. Biyyi tokko nagaa hanga hinargannetti jiruun hawwaasichaa gooliif jeeqamsaa guutuu ta’a. Biyya tokko wantoonni nagaa dhorkan keessattuu, saamtota ollaa irraa itti bobbaa’uun qabeenyaa uummatichaa kansaa godhachuuf saamicha jabaa gaggeessanii nageenya uummataa booressaniin jeeqaminsa biyyaa uumuu danda’u.
Qaamni uumma keessaa dhalatee, halagaan akka biyya isaa saamuuf, lafaaf qabeenya abbaasaa halagaan akka fudhatuuf dantaa dhuunfaasaatti jijjiiruun hojguyyuu/hojii idilee taasifatee socho’us qixa qamota nageenya hawwaasaa booressaniitti ilaalamu.
Qaamni biyyan bulcha jedhu qaamota saaman uummatarraa adabuu yoo danda’eef lubbuu nama keessattuu lubbuun hawwaasa inni bulchaan jira jedhuu akka hinbaaneetti eeggitii yoo taasise qama biyya bulchudha jedha. Kanaan alatti, maqaaf jechoota isin bulchina jedhu maxxanfatanii hadiida garboonfataan ittii biyya saamu ta’anii hojjechuun mootummaa biyya bulchu isaan jechisiisa utuu hintaane Hattoota isaan jechiisiisa.
OPDO’n biyya Oromoof Oromoodhaaf nageenyasaa eegsisu waan hindandeenyeef qamaa biyyicha hogganaa jiru utuu hintaane, qaama saamichaaf uummatatti bobbaafedha. Obbo Lammaa Magarsaan kanneen durfamanis ta’ee knneen Dr. Abiyyi Ahemadiin durfamanii biyya keenya Oromiyaa weeraraa jiran mootummaa biyya bulchu utuu hintaane, saamtota wal ijaaranii biyya diuguuf balleessuuf socho’anidha.
Biyya tokko bulchuuf nageenya uummataa eeguun isa duraa yoo ta’u, faalama qilleensaa akka hawwaasatti hinfidnetti eeggitiin qabeenyaa uumamaaf godhamu isa hangafa ture. Kun hafee qaamonni biyya Oromoo nii bulchina jedhan, hongee hamaaf uummaticha saaxiluuf bakkoota hedduutii bosona uumaan badhaasaan nuuf laate ciranii balleessaa, Lafa waaqni ganamaa ganamtee keessatti nu uume nurraa qawween doorsisanii saamanii halagaa waliin qoodatuu, keemikala summaawaaf asiidotan akka biyyatti badduuf waarshaa qulqullina hinqabne biyyatti keessa tamsaasuu, namoota hojii falfalaa hojjetan abboota qabeenya jechuun biyyattiitti raabsuun nagaaf nageenya guutuutti balleessanii jiru.
Kana cinatti akka budaa dhiiga namaa utuu hndhangalaasin hinbullu waan jedhan fakkaachuun ardaa isaa irratti ilma Oromoo ajjeesanii guyyaa guyyaan haadhaaf ilma Oromoo maatii Oromoo boohichaaf kudhaamuu itti fufsiisan. Afaaniin kan dubbataniif kan isaan hojjetan kan wal hinsimne gartuun nageenya biyyaa booressaa jiran, tajaajila hawwaasaan uummata gadadchuu itti fufani.
Qaamota kana adabuun waarraqasa jabaa banee kan jiru Addi Bilisunmaa Oromoo, jarmiyaa Qeerroo Bilisummaa Oromoo qabatee karaa nagaa qaamota kana akka waraana uummatarraa dhaaban gaafataa tureera. Qaamonni saamanii dhiiga uummataa dhuganii baran kunneen irraa deebi’anii nagaa biyyaa fiduurra nageenya biyyaa booreessuu jabeessan. Qaama saamtuu kana kanneen hannaaf bobbaafamanii folisa isaaniin uummata gidirsan uummatarraa qolachuuf waraannii uummata Oromoo (WBO’n) uummatarraa deebisuutti jira. Itti fufees uummatarraa qolachuuf duubatti hinjedhu. Hojii uummata Oromootti kabajaa horu hojjechuuf of kennee of wareegee qabsoo itti jiru, Qeerroo Bilisummaa waliin hiriiree galmaan gaha.
Kanaaf bulchiinsi biyya Oromiyaa keessa aanifjiru ammaa bulchiinsa uummataa utuu hintaane, qaamota saamicha sabaaf, saamicha qabeenyaaf lafa Oromoof ijaaran ta’uu hubatuu qabna. Qaama saamicha biyyaaf wal ijaaree ani Mootummaadha ofiin jedhuuf deebii gahaa deebisuun ammoo gootummaa ta’uu hubatee gara laafina qaama dhabeef kanaaf Oromoonis gara laafina akka hinqabaanneef ibsuu barnaanna.
Horaa Bulaa
Injifannoon Uummata Oromoof


text:
QOOSAA:- ADDA DURUMMAA DUREESSA TOKKOO
Akkuma beekamu biyyoota guddatan fkn USA keessatti
namoota qofaaf osoo hin taane beeyladoota akka fardaafis
kunuunsi addaa ni godhama. Fkn farda dhiquu, ilkaan isaa
qulqulleessuu, jammura isaa filuu, eegee isaa filuu kkf.
Biyya Itoophiyaatittis dureessi tokko guddinna biyyattii
kan mirkaneessu korbeeyyan re’iinii 20 dhibba sadi sadiin bitee;
nama itti qaxaree kunuunsaa; areeda re’iinii filchiisee jira.
Gochichis gochaa fakkeennummaa qabu ta’ee jira. Areedni
korbeyyaniis dheeratee dheeratee lafa gahe; ciqilee
tokko dheeerate!! Kanaan boodas adda dureen qoteebulaa kun tokko
tokkoo korbayyanii qarshii 30,000 gurguree; walumaagalatti
20*30,000=600,000 (kuma dhibba jahatti)
gurguratee kunis qoteebulaa adda duree dureessicha taasisee jira;
badhaasas adda durummaan argamsiiseefii jira. Kanas Itoophiyaan
guddinna ariifachiisaa keessa galuu isii EBC(Ethiopian Broadcasting
Coorporation) gabaase!! Kolfa! Kaa! Kaa!…
Gamteessaa Sabaatin


text:
Walabummaa Kaatalaan: Manni murtii olaanaa Ispeen hogganaa Kaatalaan ari'ame waame
Manni murtii olaanaa Ispeen hogganaa Kaatalaan ari'ame Karles Piyuudemoont fi waahillan isaa 13 torbee kana mana murtii Maadriiditti akka dhiyaatan ajaje.
Guyyoota sadii keessatti maallaqa akka wabiitti qabsiifachuu danda'an doolaara miliyoona 7.2 akka qopheeffatanis itti himameera.
Ajajni kun kan dhufe erga abbaan alangaa olaanaa Ispeen, himannaa fincilaa akka irratti banan dubbatanii booda.
Obbo Piyuudemoont, wayita ammaa ministiroota duraanii waliin Beeljiyeem jiru. Haa ta'u malee koolu galuuf akka achi hin jirre dubbatanii turan.
Karles Piyuudemoont jalqaba ji'a Onkoloolessaatii kaasee, beekamtii mootummaa Ispeen fi mana murtii biyyattiitiin ala riifarandamii walabummaa qopheessuun Ispeen keessatti okkorri akka uumamu taasisaniiru jedhamanii himatamu.
Ammaan tana Kaatalaan bulchiinsa kallattii mootummaa jiddugaleessaa Ispeen jala jirti.
Abbaan alangaa waliigalaa Ispeen, Joosee Manuweel Maazaa, hoggantoonni Kaatalaan himannaa fincilaa, uummata mootummaa irratti kakaasuu fi bajata uummataa seeraan ala fayyadamuun himatamuu akka qaban waamicha erga dhiyeessanii booda obbo Piyuudemont gara Biraasals kan imalan.
Ajaja mana murtii kabajanii yoo argamuu hafan, to'annoo jala akka oolfaman ajajni biraa akka bahu mala.
Obbo Piyuudemont yoo haqaan akka dhagaahaman wabiin kennamnaafiin gara Ispeenitti akka deebi'an himaniiru.
Himannaan fincilaa hidhaa hanga waggaa 30 nama adabsiisuu danda'a.
Filannoo itti aanu
Gara biraasalsitti imaluun isaanii itti gaafatamummaa jalaa baqachuuf osoo hin taane, bilisaan dubbachuu akka danda'aniif akka ta'e, kibxata darbe dubbataniiru.
Kana kan jedhan manni murtii Ispeen walabummaa Paarlaamaan Kaatalaan labse erga haqeen booda ture.
Mootummaan Ispeen filannoo akka haaraatti adeemsifamu irratti qooda fudhachuuf qophii ta'uu ibsee ture.
Gama biraan Kibxata darbe humni addaa Ispeen 'Guardia Civil' jedhamu hojii poolisii akka hojjatu dirqamni kennameefi, waajjiraalee poolisii Kaatalaan to'ateera.
Waajjiraalee saddeet irrattis sakkatta'iinsa raawwataniiru jedhu gabaasaaleen miidiyaa.


text:
Dhimma Libiyaa irratti har’a cufataatti kan geggeessame falmii gumii nagaa fi nageenya gamtaa Afriikaa kan ibsan diplomaatiin Afriiaa tokko kan nama ajaa’ibu jedhan.
Eenyummaan isaanii akka ibsamu kan hin feene diplomaatiin kun ambasaddorri Libiyaa mootummaan isaanii hiriirtota nagaa irratti tarkaanfii ajjeechaa fudhachuu isaanii falman jedhan.
Bakka bu’aan Libya sun tuuta oduuf ibsa utuu hin kennin achii deeman. Sana booda gumichi ibsa gabaabaa utuu hin baasin dura sa’aatiilee sadiif falmii geggeesse.
Liigiin Arabaa Libiyaa miseensummaa ishee rarraase. Muummichi barreessaan Liigii kanaa Amr Moussa meeshaan waraanaa siviloota Libyatti gargaluu isaan araboonni aaraniiru jedhan.
Gamta Africatti ambadaderri Nambia Kakenu anangula ibsa ba’e sana tuuta oduuf ibsa kennaniin gumiin kun balaa badii lubbuu uummata Libiyaa irra ga’e cimsee balaaleffatee jira.
Tokkummaa mootummootaa-tti hoogganaan gurmuu gamtaa Afriikaa Zachary Muburi Muita akka jedhanitti ministeera, generaala ykan presidentii biyya kee waan taaneef waan feete argatta. Jarraa 21ffaa keessa sababa hooggana irra jiraatteef uummata kee irratti waan feete gochuun kun fudhatama hin qabu jedhan.
Gabaasa guutuu MP3 tuquun dhaggeeffadhaa


text:
A/H/I/Ijaarsa D/M/M
- A/H/Ijoo Ijaarsa Dandeettii Manneen Maree Uummataa
Dandeetti raawwachisummaa Manneen Maree Uummataa cimsuu.
รผย Qorannoon qaawwa dandeetti raawwachisummaa Manneen Maree Uummata sadarkaa sadarkaan jiran adda baasuu;
รผย Leenjii Caffeefi qaamolee Caffeef akkasumas Manneen Maree sadarkaan jiran kennuu;
รผย Muxannoo Manneen Maree Naannoolee biroorraa fudhachuu, qindeessuun akka babalโatu taasisuu;
รผย Waltajjii waliinii, waljijjiirraa muxannoo, gamaggama karooraafi raawwii akkasumas supparvizhinii Manneen Maree Aanaaleefi Magaalootaa gaggeessuu;
รผย Deeggarsa ogummaafi teeknikaa Manneen Mareef gochuu;
Buโaawwan leenjii, muxannoo, hubannoofi deeggarsa ogummaa kennameen jijjiirama dhufe madaaluun akka ciccitaatti (โinputโ) itti fayyadamuu;


text:
Shirkii jechuun Rabbii gaditti waan gabbaran godhachuu jechuudha.
fakkeenyaaf qabroota, qubbii, dhagaa, muka, galma, hadraa, oofaa, fii kkf, hunda itti deemanii kadhachuun, haajaa itti himachuun, barakaa irra barbaaduun, shirkii guddoo islaamarra ala nama baaftudha. keysaawu Qabroota awliyaa maqaa jedhuun moggaafamee, Qubbiin iraatti jaaramee gabbaramu hedduutu jira. Fkenyaf-sheka baalee anaajinaa, shek abaadir, ahmad umar, gooftaa danbii, shek ibraahiim billisaa, sayyid aabbiyyoo, awsaid, sayyid harar, kkf/ Rabbii gaditti gabbaramaa jiran. Namoonni kumni hedduun itti yaa’ee gabbaraa jira. Ka ilmoo dhbe ilmoo kadhata,
kuun qabeenya kadhata,
kuun fayyaa kadhata,
kuun umrii dheerina kadhata,
kuun rooba kadhata.
Akkatti guutumaan guututti Rabbitti kafaree waan ibaadaa jedhame hunda lafee qabrii keessaatti biyyooyteef godhe.
Kunoo namni gariin kan qakbiin isaa shirkiidhaan dukkanooyte kan yeroo muudarraa galaaf ka'e dibbee dhayee akkana jedhee shubbisuutu jira.
Galaaf kaanee Roobaan nu geegessa'aa.
Bahra keenya umrii nu dheeressa'aa
subhaanaLlaah! Rooba roobsuufii umrii dheeressus qabrii- bahra jedhee gabbaru san- kadhate. Kaafira hamaa mushrika jallataa badaa! Rabbumaawu hinbeeku. Qabrima san taabota godhatee gabbara.
Kan birootis akki jedhee shubbisu.
Salaam aleyka huseyniyyaa.
Salaam aleyka abbaa kiyyaa.
Osoon siyaamu lukkuun iyyaa.
Sumaan jiratte lubbuun tiyyaa.
Kuni ammoo huseyniyyaa inni gabbaru santu lubbuu isaa jirachisa jechutti amaneeti gabbaraa ibaadaa godhaafii jira.
Kuunis akki jedhe
sayyida koo ani sumaan faarsaa
atummaan naaf tahi gargaarsaa
Akka kanatti ummanni hedduun kafaree karaa dukkanaa deemaa jira. qabrootaa fii qubbiiwwan kanaaf gosti ibaadaa hundi godhamaa jira.
Qabriin xawaafuun isiif sujuuduun,isiif qaluun, kadhachuun, dhungachuun,
biyyee isii nyaachuufii dibachuun waan bal'inaan achiti dalagamu irraayi.
Kuni hundinuu shirkii guddoo nama kafarsiiftu. mowlidaa, dibbee tumanii shubbisuu, manzuumaa, fii kkf obboleyyanuma shirkiiti. tanaafuu haalan irraa fagaachuu barbaachisa.


text:
Ka torban tokkoof geggeessamu feestivaalli Federeshinii Ispoortii Oromoo Ameerikaa Kaabaa Sanbata darbe bakka jaallattoonni isportii Minnesootaa fi kutaalee biyyattii garagaraa irra dhufan argamanitti jalqabe.
Dorgommiin kun Kilabii biyya Kanaadaatii hirmaate dablatee walumaa galatti gareelee kubbaa miillaa 24n Istaadiyeemota garagaraa sadii keessatti gaggeeffamaa jira.
Gama biraatiin, Waldaa Oggeessota Fayyaa Oromoo Sadarkaa Addunyaatti dameen Minnisootaa fi Akses Faamillii Kilinik feestivaala kana irratti argamuun, talaalii KOOVID 19 kennuudabalee tajaajila fayyaa kennaa jiru.


text:
Biiroon Aadaa fi Tuuriizimii Oromiyaa bulchiinsa magaalaa Finfinnee keessatti proojektiileen aadaa, seenaa, duudhaa fi eenyummaa oromoo muli'isan jalqabamanii jiraachuu ibse.
Biiroon kun akka ibsetti mannni baruumsaa aartii, manni nyaata aadaa Oromoo, waaltaaleen omishaa fi huccuulee aadaa Oromoo itti gurguraman proojektiilee ijaaramaa jiran keessaa haga tokko.
Namoonni proojektiilee kana daawwatanis aadaan, seenaa fi duudhaan Oromoo daran babal'atee akka beekamuuf proojektiileen kun qooda guddaa gummaachu, jedhu.
Gabaasaa guutuu caqasaa.


text:
Namtichi Faransaay tokko bidiiruu barmeeliin Atilaantikii qaxaamuruuf qajeele
Namtichi Faransaay tokko doonii barmeelii bifa keellootiin hojateen dambalii galaanaatti fayyadamuun qofa Atilaantikaa qaxxaamuruuf imala isaa eegale.
Jean-Jacques Savin, namtichi umuriin waggaa 71 kunis El Hierro odola Kaanaaryy Ispeen irraaa ka'uun Kaaribiyaan yoo xinnaate baatiiwwan dhufan sadii keessatti qaqabuuf abdateera.
Barmeeliin inni ittiin imalu kuns bakka rafaniifi, bakka nyaanni itti bilchaatuufi man-kuusaa akka qabu himameera.
Wayita imalluttis oggeessoonni galaanaa dambaliiwwan Atilaantik akka qorataniif mallattoowwan buusaa adeema.
''Haalli qiileessaa gaariidha. Ol ka'iinsa meetira tokko (3ft) argachuun saffisa meetira 2-3 sa'aatti adeemaan jira,'' jechuun AFP tti bilbilaan himeera.
''Yeroodhaafis barmeelli kiyyaa haaluma gaariin, baayyee gaarii taeen socha'aa kan jirtu yoo ta'u, hanga Dilbataattis raaguu haala qilleensaa gaarii argadheera.''
Mr Savin miseensa looltuu paaraashutiin xiyyaara irraa bu'anii kan ture yoo ta'u, akka balaliisaa xiyyaaraatti hojjaateera.
Innis dambaliin galaanaa qofti bidiruu barmeelaa mukaafi sibiila irra hojjatamte kana socho'uun hanga Kaaribiyaaniiti KM 4,500 (2,800 miles) akka ggeessu amaneera.
Barmeeliin namtichi kun ittiin imalaa jiruus kan dheerina meetira 3 fi bal'ina meetire 2.10 akkasumas lafa keessa jireenyaa bal'ina isuar meetirii jaha qabdi. Gara gadi jalaatiinis bidiruun tun qaawwa karaa ittiin Mr Savin qurxummiiwwan darba ittiin ilaalu qabdi jedhame.
Kana malees, imalarratti bara haaraa fi guyyaa dhaloota isaa kan waggaa 72 Amajjii 14, 2019 kabajachuuf dhugaatii wayiinii adiifi deemaa qabateera jedhame.
Mallattoon inni galaanarratti buusaa darbuus qorattoota galaanaa JCOMMOPS kan idi'addunyaa akka dambalii qorataniif ni gargaara jedhameera.


text:
አርሲ ዩኒቨርሲቲ በሜጋ ፕሮጄክት ፕሮፖዛል አጻጻፍ ላይ ለዩኒቨርሲቲው መምህራን ተከታታይ ሥልጠናዎችን ሰጥቷል፡፡ የመጀመሪያው ስልጠና የተሰጠው በዩኒቨርሲቲው ሥር ለሚገኙት ሁሉም ኮሌጆችና ለሕግ ትምህርት ቤት መምህራን ሲሆን ስልጠናውን የተሰጠው በሜጋ ፕሮጄክት ትልመ ጥናት አጻጻፍ ላይ ነው፡፡ ስልጠናውን የሰጡት ከተለያዩ ዩኒቨርሲቲዎች የመጡ ልምድ ያላቸው ባለሙያዎች ናቸው፡፡ በስልጠናው ከተሳተፉት 150 መምህራን መካከል 20ዎቹ ሴቶች ሲሆኑ ስልጠናው አላማ የመምህራንን አቅም በመገንባትና የምርምር ችሎታቸውን በማሳደግ ችግር ፈቺ ምርምሮችን እንዲያበረክቱ ለማስቻል ነው፡፡ ይህንን ስልጠና በንግግር የከፈቱት ዶ/ር አደም ከድር የምርምርና ማኅበረሰብ አገልግሎት ምክትል ፕሬዝዳንት ናቸው፡፡ ዶ/ር አደም በዚሁ ንግግራቸው ስልጠናው የአካዳሚክና የማኅበረሰብ አገልግሎት ስራዎችን ለመስራት ትልቅ አስተዋጽኦ እንዳለው ገልጸዋል፡፡
በተጨማሪም በተለያዩ ምክንያቶች በስልጠናው ላልተሳተፉት 30 ሴት መምህራን ከግንቦት 13 እስከ 14 ቀን 2013 ዓ. ም ለሁለት ቀናት መሠረታዊ የሳይንሳዊ ምርምር አጻጻፍ ስልጠናው ተሰጥቷል፡፡ ስልጠናውን የሰጡት የምርምርና ሕትመት ዳይሬክቶሬት ዳይሬክተር የሆኑት ተባባሪ ፕሮፌሰር መሐመድአወል ቃሶ እና ከስታቲስቲክስ ትምህር ክፍል ረዳት ፕሮፌሰር ሙዘይን አህመድ ናቸው፡፡ በስልጠናው ላይ የተገኙት ዶ/ር አደም ከድር ባስተላለፉት መልእክት ስልጠናው መምህራን በስልጠናው ታግዛችሁ የትምህርት እድል ያላገኙ እህቶቻችንን ችግር መቅረፍ ያስችላችኋል በማለት አስፈላጊነት ገልጸዋል፡፡
Leenjiin Dandeettii Raawwachiisumma cimsu Barsiisotaaf Kenname
Yunivarsiitii Arsiitti bara barnootaa 2013 keessa haala adda ta’een danddeettii raawwaachiisummaa barsiisotaa gama hundaan cimsuuf mata dureewwaan akkaataa qorannoowwan gurgoddaan itti barreeffamuu fi maloota wixinee fandii gurguddaa maddiisiisu ittiin bocamu irratti leenjiin kennamee jira. Leenii kan kan kennan ogeeyyii dhimmoota kanarratti muuxannoo olaanaa qaban dhaabbilee fi Yunivarsiitota garagaraa irraa affeeraman yoo ta’an leenjitoonnii leenjii kanarraa hubannoo guddaa kan argatan ta’uu ibsanii jiru. Leenii kana kan fudhatan barsiisota kolleejjota hunda irraa walitti babba’an 150 yoo ta’an kanneen keessaa 20n barsiisota dubartootati.
Dabalataan harcaatii nannoo barsiisota dubartootaatti mul’atu furuuf leenjiin barsiisota dubartootaa qofaaf kophatti guyyoota lamaaf kennamee jira. Barsisonni dubartootaa leenjii duraa irratti sababa garagaraatiin hin hirmaatin 26 leenjii kana kan fudhatan yoo ta’u mata duree Malleen bu’uuraa qorannoon saayinsaawaa ittiin barreeffamu kan jedhu irratti. Dr. Aadam Kadiir Itti Aanaa pirezidaantii dhimma qorannoo fi tajaajila hawaasummaa Yunivarsiitii Arsii leenjicha wayita haasaan banan barsiisonni dubartootaa hojii baruu fi barsiisuu fi tajaajila hawaasummaa cinaatti dubartoota sababa adda addaatiin barnoota isaanii adda kutnii fi kanneen hojii adda addaa irratti bobba’aniif fakkeenya gaarii ta’uu dandeessan jedhannii jiru.
Leenii kana kan kennan daayirektara daayirektoreetii qorannoo fi maxxansaalee kan ta’a Gargaaraa Dursaa Proofeser Muhaammadawwal Qaasoo fi diinii barattoota waggaa jalqabaa Gargaaraa Proofeser Muzayyin Ahmad yoo ta’an barsiisonni leenjii kanarraa barnoota olaanaa argachuu isaanii ragaa bahanii jiru. Leenichi Caamsaa 13-14/2013 ALI itti koleejjii saayinsii fayyaatti kenname.